**ИНФЛАЦИЯ И ИНДЕКСИ НА ПОТРЕБИТЕЛСКИТЕ ЦЕНИ ЗА**

**ЮЛИ 2024 ГОДИНА**

*Месечната инфлация е 0.8%, а годишната инфлация е 2.4%. Инфлацията е измерена чрез ИПЦ, като месечната инфлация се отнася за юли 2024 г. спрямо предходния месец, а годишната инфлация е за юли 2024 г. спрямо същия месец на предходната година.*

*През юли 2024 г. спрямо предходния месец най-голямо е увеличението на цените в групите: „Развлечения и култура“ (+8.7%), „Ресторанти и хотели“ (+3.9%), „Транспорт“ (+0.9%), „Здравеопазване“* *(+0.4%) и „Жилища, вода, електроенергия, газ и други горива“ (+0.4%). Намаление е регистрирано в групите: „Облекло и обувки“ (-3.0%) и „Съобщения“ (-0.6%).*

**Индекс на потребителските цени (ИПЦ)**

През юли 2024 г. **месечната инфлация** е 0.8%, а **годишната инфлация** за юли 2024 г. спрямо юли 2023 г. е 2.4%[[1]](#footnote-1).

Инфлацията от началото на годината (юли 2024 г. спрямо декември 2023 г.) е 1.1%, а средногодишната инфлация за периода август 2023 - юли 2024 г. спрямо периода август 2022 - юли 2023 г. е 4.1%.

**Фиг. 1. Инфлация, измерена чрез ИПЦ, по месеци**

***Месечна инфлация***

През юли 2024 г. цените на стоките и услугите са се увеличили в следните потребителски групи:

* „Развлечения и култура“ - увеличение с 8.7%;
* „Ресторанти и хотели“ - увеличение с 3.9%;
* „Транспорт“ - увеличение с 0.9%;
* „Здравеопазване“ - увеличение с 0.4%;
* „Жилища, вода, електроенергия, газ и други горива“ - увеличение с 0.4%;
* „Алкохолни напитки и тютюневи изделия“ - увеличение с 0.3%;
* „Разнообразни стоки и услуги“ - увеличение с 0.2%;
* „Хранителни продукти и безалкохолни напитки“ - увеличение с 0.1%.

По-ниски са цените на стоките и услугите в следните потребителски групи:

* „Облекло и обувки“ - намаление с 3.0%;
* „Съобщения“ - намаление с 0.6%.

Без промяна остават цените на стоките и услугите в групите „Жилищно обзавеждане, стоки и услуги за домакинството и за обичайното поддържане на дома“ и „Образование“.

През месец юли 2024 г. са се увеличили цените на следните хранителни продукти: листни зеленчуци - с 5.8%, сметана - с 4.1%, краставици - с 3.9%, кафе - с 2.3%, плодови сокове - с 2.0%, трайни колбаси - с 1.7%, гъби - с 1.7%, ракии - с 1.6%, домати - с 1.5%, какао - с 1.5%, яйца - с 1.4%, пресни зеленчукови подправки - с 1.4%, цитрусови и южни плодове - с 1.2%, свинско месо - с 1.1%, брашно - с 1.0%, газирани напитки - с 0.9%, леща - с 0.7%, месо от едър рогат добитък - с 0.6%, сирене - с 0.6%, млечни масла - с 0.6%, шоколад и шоколадови изделия - с 0.6%, кашкавал - с 0.5%, ябълки - с 0.4%, зрял боб - с 0.4%, вина - с 0.3%, месо от домашни птици - с 0.2%, прясна и охладена риба - с 0.2%, кисели млека - с 0.2%, и други.

Намалени са цените на следните хранителни продукти: праскови и кайсии - с 11.3%, картофи - с 9.8%, други пресни зеленчуци (зелен фасул, тиквички и патладжан) - със 7.1%, кореноплодни зеленчуци (моркови и червено цвекло) - с 6.0%, зрял лук - с 5.9%, сладолед - с 2.9%, зеле - с 2.8%, пипер - с 2.7%, мляно месо (кайма) - с 1.7%, олио - с 1.3%, сол - с 1.2%, зърнени закуски - с 1.2%, извара - с 0.9%, малотрайни колбаси - с 0.8%, нискомаслено прясно мляко - с 0.8%, маргарин - с 0.6%, ориз - с 0.5%, пълномаслено прясно мляко - с 0.5%, зрял чесън - с 0.5%, бира - с 0.5%, макаронени изделия - с 0.4%, хляб - с 0.3%, минерална вода - с 0.3%, захар - с 0.3%, маслини - с 0.1%, оцет - с 0.1%, и други.

В групите на нехранителните стоки и услугите е регистрирано увеличение на цените при: международни полети - с 29.0%, услуги по краткосрочно настаняване - 20.4%, пакетни услуги за почивка и туристически пътувания - с 15.8%, козметични продукти - с 2.1%, електроенергия - с 1.8%, почистващи и дезинфекционни средства - с 1.5%, кина и театри - с 1.1%, пътнически транспорт с такси - с 0.9%, дизелово гориво - с 0.7%, ресторанти - с 0.6%, бръснаро-фризьорски услуги и услуги за поддържане на добър външен вид - с 0.6%, застраховки, свързани с жилището - с 0.6%, финансови услуги на банки - с 0.6%, цигари - с 0.4%, курсове за водачи на ЛТС - с 0.4%, бензин А95Н - с 0.2%, бензин А100Н - с 0.1%, метан за ЛТС - с 0.1%, и други.

При нехранителните стоки и услугите е регистрирано намаление на цените при: топлинна енергия за подгряване на вода - с 6.9%, пелети - с 5.9%, облекло - с 3.2%, обувки - с 2.9%, велосипеди - с 2.4%, централно газоснабдяване - с 1.6%, телевизори - с 1.6%, прахосмукачки - 1.2%, газ пропан-бутан за ЛТС - с 1.1%, хладилници - с 0.6%, материали за текущ ремонт и поддържане на жилище - с 0.5%, готварски печки - с 0.5%, климатични инсталации - с 0.5%, прахове за пране - 0.4%, газообразни горива за битови нужди - с 0.3%, гуми за автомобили и велосипеди - с 0.3%, моторни и смазочни масла - с 0.2%, и други.

Регистрирано е увеличение на цените на лекарствените продукти - с 0.5%. Лекарските и стоматологичните услуги са се увеличили съответно с 0.8% и 0.2%.

**Хармонизиран индекс на потребителските цени** **(ХИПЦ)**

През юли 2024 г. **месечната инфлация** е 1.2%, а **годишната инфлация** за юли 2024 г. спрямо юли 2023 г. е 2.8%[[2]](#footnote-2).

Инфлацията от началото на годината (юли 2024 г. спрямо декември 2023 г.) е 1.9%, а средногодишната инфлация за периода август 2023 - юли 2024 г. спрямо периода август 2022 - юли 2023 г. е 4.3%.

**Фиг. 2. Инфлация, измерена чрез ХИПЦ, по месеци**

***Месечна инфлация***

Според ХИПЦ през юли 2024 г. цените на стоките и услугите са се увеличили в следните потребителски групи:

* „Ресторанти и хотели“ - увеличение с 8.8%;
* „Развлечения и култура“ - увеличение с 2.3%;
* „Транспорт“ - увеличение с 1.9%;
* „Здравеопазване“ - увеличение с 0.5%;
* „Жилища, вода, електроенергия, газ и други горива“ - увеличение с 0.4%;
* „Алкохолни напитки и тютюневи изделия“ - увеличение с 0.3%;
* „Разнообразни стоки и услуги“ - увеличение с 0.3%;
* „Хранителни продукти и безалкохолни напитки“ - увеличение с 0.2%;
* „Жилищно обзавеждане, стоки и услуги за домакинството и за обичайното поддържане на дома“ - увеличение с 0.1%.

Намалили са се цените на стоките и услугите в следните потребителски групи:

* „Облекло и обувки“ - намаление с 3.0%;
* „Съобщения“ - намаление с 0.6%.

Без промяна остават цените на услугите в група „Образование“.

**Индекс на цените за малката кошница (ИЦМК)**

Според **индекса на цените за малката кошница** през юли 2024 г. е регистрирано увеличение с 0.3% на месечна база и увеличение с 0.4% от началото на годината[[3]](#footnote-3).

Цените на стоките и услугите от малката кошница за най-нискодоходните 20% от домакинствата са се променили спрямо предходния месец, както следва:

* услуги - увеличение с 1.0%;
* нехранителни стоки - увеличение с 0.3%;
* хранителни продукти - намаление с 0.1%.

**Методологични бележки**

**Индексът на потребителските цени е официален измерител на инфлацията** **в Република България.** Той оценява общото относително изменение на цените на стоките и услугите, използвани от домакинствата за лично (непроизводствено) потребление, и се изчислява, като се прилага структурата на крайните парични потребителски разходи на българските домакинства. Основен източник на информация за разходите е изследването на бюджетите на домакинствата в страната. ИПЦ в година ***t*** се изчислява при структура на разходите от година ***t - 1*.**

**Хармонизираният индекс на потребителските цени** **е сравнима мярка на инфлацията на държавите от ЕС. Той е един от критериите за ценовата стабилност и за присъединяването на България към еврозоната.** ХИПЦ, както и ИПЦ, измерват общото относително изменение в равнището на цените на стоките и услугите. Двата индекса се изчисляват от една и съща кошница от стоки и услуги и от едни и същи цени, но се различават по използваните тегла. ХИПЦ се изчислява с тегла, представляващи относителните дялове по групи стоки на индивидуалното и колективното потребление на всички домакинства (включително институционалните и чуждестранните) на икономическата територия на страната. Основен източник на информация за теглата са данните от националните сметки. При изчисляването му за 2024 г. за тегла се използват данни за крайните парични потребителски разходи на домакинствата (КППРД) - вътрешна концепция за 2022 г., които са преразгледани и актуализирани, за да бъдат представителни за 2023 г., следвайки методологичните препоръки на Евростат относно конструирането на теглата на ХИПЦ в случай на големи промени на разходите на потребителите[[4]](#footnote-4).

В изпълнение на изискванията на Регламент (ЕС) № 2015/2010 **от началото на 2016 г. беше сменена базисната година за ХИПЦ** и всички индекси се изчисляват и публикуват **при база 2015 година.** Динамичните редове са преизчислени при новата базисна година и са публикувани на сайта на НСИ ([www.nsi.bg](file:///D%3A%5CDesktop%5COGLED_05-2024%5CMONTHLY%20CALCULATION%5CA%5CPress%20release%5Cwww.nsi.bg)).

**Индексът на цените за малката кошница** е измерител на средното относително изменение на цените на 100 социалнополезни и жизненонеобходими стоки и услуги. Теглата за изчисляване на този индекс представляват относителните дялове на паричните разходи на най-нискодоходните 20% от домакинствата. Източник на информацията за теглата е изследването на бюджетите на домакинствата в страната. Този индекс в година ***t*** се изчислява с тегла от година ***t - 1*.**

**Верижните** индекси на потребителските цени измерват изменението на цените през текущия месец спрямо предходния месец. Верижните индекси на потребителските цени са измерители на **месечната инфлация.**

**12-месечните** индекси на потребителските цениизмерват изменението на цените през текущия месец спрямо същия месец на предходната година. 12-месечните индекси на потребителските цени са измерители на **годишната инфлация.**

Индексите на потребителските цени **с натрупване от началото на годината** измерват изменението на цените през текущия месец спрямо декември на предходната година. Индексите на потребителските цени с натрупване от началото на годината са измерители на **натрупаната инфлация от началото на годината.** През декември всяка година 12-месечният индекс и индексът с натрупване от началото на годината са равни.

**Средногодишните** индекси на потребителските цени измерват средното изменение на цените за дванадесетте месеца на текущата година спрямо средното изменение на цените за дванадесетте месеца на предходната година. Средногодишните индекси на потребителските цени са измерители на **средногодишната инфлация.**

**Статистическа област: Инфлация и индекси на потребителските цени:**

[Инфлация и индекси на потребителските цени | Национален статистически институт (nsi.bg)](https://nsi.bg/bg/content/2445/%D0%B8%D0%BD%D1%84%D0%BB%D0%B0%D1%86%D0%B8%D1%8F-%D0%B8-%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8)

**ИС ИНФОСТАТ: Потребителски цени:**

<https://infostat.nsi.bg/infostat/pages/module.jsf?x_2=68>

**Метаданни и методология:**

[Индекси на потребителските цени (ИПЦ) | Национален статистически институт (nsi.bg)](https://nsi.bg/bg/content/2507/%D0%BC%D0%B5%D1%82%D0%B0%D0%B4%D0%B0%D0%BD%D0%BD%D0%B8/%D0%B8%D0%BD%D0%B4%D0%B5%D0%BA%D1%81%D0%B8-%D0%BD%D0%B0-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5%D0%BB%D1%81%D0%BA%D0%B8%D1%82%D0%B5-%D1%86%D0%B5%D0%BD%D0%B8-%D0%B8%D0%BF%D1%86)

**Калкулатори на инфлацията:**

[Калкулатори на инфлацията | Национален статистически институт (nsi.bg)](https://nsi.bg/bg/content/2538/%D0%BA%D0%B0%D0%BB%D0%BA%D1%83%D0%BB%D0%B0%D1%82%D0%BE%D1%80%D0%B8-%D0%BD%D0%B0-%D0%B8%D0%BD%D1%84%D0%BB%D0%B0%D1%86%D0%B8%D1%8F%D1%82%D0%B0)

**Приложение**

**Таблица 1**

|  |
| --- |
| **Индекси на потребителските цени за юли 2024 година** |
|  |  |  |  |  | (Проценти) |
| **Потребителски групи** |  **Тегла**  | **VII.2024** |
| **юни 2024 = 100** | **декември 2023 = 100** | **юли 2023 = 100** |
| **00** | **Общ ИПЦ** | **100.000** | **100.8** | **101.1** | **102.4** |
| 01 | Хранителни продукти и безалкохолни напитки | 31.322 | 100.1 | 100.4 | 101.5 |
| 02 | Алкохолни напитки и тютюневи изделия | 4.717 | 100.3 | 104.1 | 105.5 |
| 03 | Облекло и обувки | 4.216 | 97.0 | 96.2 | 98.5 |
| 04 | Жилища, вода, електроенергия, газ и други горива | 15.009 | 100.4 | 101.6 | 102.5 |
| 05 | Жилищно обзавеждане, стоки и услуги за домакинството и за обичайното поддържане на дома | 5.753 | 100.0 | 100.0 | 100.8 |
| 06 | Здравеопазване | 7.748 | 100.4 | 100.8 | 102.9 |
| 07 | Транспорт | 9.278 | 100.9 | 100.5 | 105.3 |
| 08 | Съобщения | 5.028 | 99.4 | 95.8 | 94.9 |
| 09 | Развлечения и култура | 6.343 | 108.7 | 102.7 | 102.4 |
| 10 | Образование | 0.424 | 100.0 | 101.6 | 106.9 |
| 11 | Ресторанти и хотели | 5.344 | 103.9 | 108.4 | 108.5 |
| 12 | Разнообразни стоки и услуги | 4.819 | 100.2 | 102.7 | 104.3 |
|  |  |  |  |  |
| Хранителни стоки | 32.646 | 100.1 | 100.4 | 101.6 |
| Нехранителни стоки | 35.089 | 99.8 | 99.3 | 101.3 |
| Обществено хранене | 4.461 | 100.5 | 103.9 | 106.8 |
| Услуги | 27.804 | 103.0 | 103.6 | 103.9 |

**Таблица 2**

|  |
| --- |
| **Хармонизирани индекси на потребителските цени за юли 2024 година** |
|  |  |  |  |  |  |  |
| **Потребителски групи** | **Тегла**  | **VII.2024** |
| **2015 = 100** | **юни 2024 = 100** | **декември 2023 = 100** | **юли 2023 = 100** |
| **‰**  | **%** |
| **00** | **Общ ХИПЦ** | **1000.000** | **138.75** | **101.2** | **101.9** | **102.8** |
| 01 | Хранителни продукти и безалкохолни напитки | 233.022 | 168.77 | 100.2 | 100.9 | 101.8 |
| 02 | Алкохолни напитки и тютюневи изделия | 54.937 | 129.88 | 100.3 | 103.9 | 105.3 |
| 03 | Облекло и обувки | 40.058 | 105.88 | 97.0 | 95.9 | 98.3 |
| 04 | Жилища, вода, електроенергия, газ и други горива | 119.313 | 150.22 | 100.4 | 101.4 | 102.4 |
| 05 | Жилищно обзавеждане, стоки и услуги за домакинството и за обичайното поддържане на дома | 69.103 | 125.90 | 100.1 | 100.0 | 100.8 |
| 06 | Здравеопазване | 74.193 | 124.88 | 100.5 | 100.7 | 102.8 |
| 07 | Транспорт | 139.919 | 122.69 | 101.9 | 101.8 | 105.2 |
| 08 | Съобщения | 49.875 | 89.99 | 99.4 | 95.8 | 94.9 |
| 09 | Развлечения и култура | 64.537 | 122.72 | 102.3 | 100.1 | 100.0 |
| 10 | Образование | 16.929 | 152.05 | 100.0 | 101.4 | 106.7 |
| 11 | Ресторанти и хотели | 80.188 | 184.09 | 108.8 | 115.0 | 109.1 |
| 12 | Разнообразни стоки и услуги | 57.926 | 142.74 | 100.3 | 102.6 | 104.1 |

**Таблица 3**

|  |
| --- |
| **Верижни индекси на цените за малката кошница от 100 социалнополезни и жизненонеобходими стоки и услуги на най-нискодоходните 20% от домакинствата за юли 2024 година** |
| (Проценти) |
| **Потребителски групи** |  **Тегла**  | **VII.2024** |
| **юни 2024 = 100** |
| **Общ ИЦМК** | **100.000** | **100.3** |
| Хранителни продукти и безалкохолни напитки | 50.930 | 99.9 |
| Облекло и обувки | 4.172 | 97.3 |
| Жилища, вода, електроенергия, газ и други горива | 23.645 | 100.8 |
| Жилищно обзавеждане, стоки и услуги за домакинството и за обичайното поддържане на дома | 2.703 | 103.0 |
| Здравеопазване | 11.882 | 101.4 |
| Транспорт | 0.758 | 100.0 |
| Съобщения | 0.092 | 100.1 |
| Развлечения и култура | 0.606 | 100.6 |
| Разнообразни стоки и услуги | 5.212 | 99.5 |
|  |  |  |
| Хранителни стоки | 50.930 | 99.9 |
| Нехранителни стоки | 28.855 | 100.3 |
| Услуги | 20.216 | 101.0 |

1. Според методологията за индекса на потребителските цени (ИПЦ). За повече информация виж „Методологични бележки“ на стр. 6 и 7 и виж табл. 1 от приложението. [↑](#footnote-ref-1)
2. Според методологията за хармонизирания индекс на потребителските цени (ХИПЦ). За повече информация виж „Методологични бележки“ на стр. 6 и 7 и виж табл. 2 от приложението. [↑](#footnote-ref-2)
3. За повече информация виж „Методологични бележки“ на стр. 6 и 7 и виж табл. 3 от приложението. [↑](#footnote-ref-3)
4. Насоки относно конструирането на тегла на ХИПЦ в случай на големи промени на разходите на потребителите, Евростат, Дирекция C „Макроикономическа статистика, 3.02.2020:

<https://ec.europa.eu/eurostat/documents/10186/10693286/Guidance-on-the-compilation-of-HICP-weights-in-case-of-large-changes-in-consumer-expenditures.pdf>. [↑](#footnote-ref-4)